૧૫મી ફેબ્રુઆરી ૨૦૧૯ નારોજ,શેરડી ભરેલી એક ટ્રક નંબર જીજે-૦૫-ટી-૨૪૩૨ ના ચાલકે પોતાના ક્બ્જાનું ટ્રક પૂર ઝડપે અને ગફલત ભરી રીતે હંકારી લાવી સ્ટેરીંગ ઉપરનો કાબૂ ગુમાવી દેતા સામેથી આવતા ટેમ્પો નંબર જીજે-૦૫-એઝેડ ૬૧૭૩ ની સાથે અથડાવી દઈ શેરડી ભરેલી ટ્રક પલ્ટી ખવડાવી હતી,તે જ વખતે એક નવી મોટર સાયકલ ના ચાલકને પણ અડફેટમા લેતા તેને શરીરે ગંભીર ઈજાઓ પહોંચી હતી જેના કારણે મોટર સાયકલ ચાલક અફઝલ યાકુબ ઘાંચીતેલી રહે,મસ્જીદ ચોક,કુકરમુંડા-તાપી નું સ્થળ ઉપર જ મોત નીપજ્યું હતું,આ બનાવમાં ટેમ્પો ચાલક સહિત ત્રણ જણાને શરીરે ગંભીર ઈજાઓ પહોંચી હતી,ટ્રક ચાલક સ્થળ પરથી નાસી જતા,શિવાજીભાઈ રામસિંગભાઈ વળવી રહે,નવલપુર બોરઠા,તા-નિઝર,જી-તાપી નાઓએ પોલીસ મથકે ફરિયાદ કરી હતી જેમની ફરીયાદને આધારે ટ્રક ચાલક વિરુધ્ધ ગુન્હો રજીસ્ટર કરી આગળની વધુ તપાસ નિઝર પોલીસ દ્વારા હાથ ધરવામાં આવી છે,